สวัสดีครับ ขออนุญาตสอบถามนะครับ คือ เดือนที่แล้ว แฟนผมประจำเดือนมาปกติ มา 4-5วัน ช่วงก่อนมีประจำเดือนประมาณ1-2สัปดาห์ หรือหลังมีประจำเดือนแล้วก็ไม่ได้มีอะไรกันเลยสักครั้ง แล้วพอมาเดือนนี้ จะเริ่มกินยาคุมใหม่(หยุดกินไป4-5เดือนแล้ว) พอประจำเดือนมาวันแรกแต่มาน้อยมากก็ทำการกินยาคุมไปเพราะนึกว่ามาแล้ว และ ประจำเดือนก็มาอีก หนึ่งวันครับซึ่งมาน้อยกว่าเดิม หลังจากนั้นก็ไม่มาอีกเลย เกิดจากอะไรครับ (รอบเดือนมาหลังจากรอบแรก 30วันครับ)
สวัสดีค่ะ หากประจำเดือนที่มาในรอบนี้ ห่างจากรอบเดือนที่แล้ว 30 วัน อีกทั้งไม่ได้มีเพศสัมพันธ์อีกหลังจากที่ประจำเดือนมา เลือดที่ออกก็น่าจะเป็นประจำเดือนที่ปกติดีส่วนการที่มีเลือดออกน้อยนั้น อาจเป็นผลจากยาคุมกำเนิดที่ได้เริ่มทานเมื่อประจำเดือนมาในวันแรกได้ หรือาจมีปัจจัยอื่นๆ ร่วมด้วย เช่น มีความเครียด ทำงานหนัก ออกกำลังกายมากไป อดนอน อดอาหาร มีน้ำหนักลด เป็นต้น อย่างไรก็ตาม เลือดประจำเดือนที่มาปริมาณน้อยนั้น ไม่ได้อันตรายแต่อย่างใด หลังจากนี้ ก็ให้ทานยาเม็ดคุมกำเนิดต่อไปตามปกติค่ะ